આવી રીતની મારઝૂડનો ઉપાય કે મનોવિજ્ઞાનિકોની દૃષ્ટિએ ઉકેલ એ છે કે પહેલી જ વાર હાથ ઉપડે ત્યારે જ વિરોધ કરવો જોઇએ, તેની શક્યતાઓ વધે તે પહેલાં. પતિની આવી ટેવને છૂપાવવાની ભૂલ કરતી પતિવ્રતા સ્ત્રીઓ જિંદગીભર માર ખાતી રહે છે. એકવાર માર ખાઇ લેવાને કારણે જ પતિ ફરીવાર માર મારવા હિંમત કરી શકે છે. મોટેભાગે સ્ત્રીઓ પતિની આવી હરકતો છાની રાખે છે, અરે ક્યારેક તો પતિનો બચાવ પણ કરે છે જો કોઇના ધ્યાનમાં આવે તો. આ જ સૌથી મોટી ભૂલ છે. પતિ મારઝૂડ કરે તો તેની જાણ અંગત કે ખાસ વ્યક્તિઓને કરવાથી આવું કરતાં રોકાય. પુરુષની આ પ્રવૃત્તિ ક્યારેક તો સ્ત્રીની સહનશક્તિ રહી નથી અને વિરોધનાં કંઇક પગલાં લેશે એવું લાગે ત્યારે જ બંધ થાય.